以色列—哈馬斯戰爭

2023年10月7号，哈马斯为首个巴勒斯坦武装团体]同以色列部队爆发武装冲突。箇场战争是赎罪日战争以来烈度顶高个一场，是加沙地带第五趟打仗，也也是1948年5月份开始个巴以冲突个一部分。

2023年10月7号清晨，哈马斯发动阿克萨洪水行动，从加沙地带向以色列发射超过3,000枚火箭弹，还有3,000多名武装分子跑过隔离墙，袭击犹太平民社区搭仔以军军事基地。以色列政府表示，至少1,400名以色列人搭仔外国公民来勒箇场袭击当中死脱，另外还有超过200名以色列平民搭仔战俘畀哈马斯劫持到加沙做人质。

以色列国防军随即发动“铁剑行动”（希伯来语：，罗马化：Milchémet charvót barzél），空袭加沙地带。一天以後，以色列向哈马斯宣战。来勒拿隔离墙以色列伊面个武装分子清脱以後，以色列发动现代史丄顶有破环力个轰炸行动，来勒加沙地带拢总厾仔6,000多枚炸弹。

10月9号，以色列宣布全面封锁加沙地带，切断水、电、食品、燃料个供应。10月13号，以色列命令加沙北部个110万平民来勒3天里向全部撤离到南部。10月27号，以色列对加沙北部地区发动大规模地面攻势地面攻势，。

10月27号，联合国大会压倒性多数通过一项呼吁加沙立即停火个决议。10月28日，援助机构再次警告加沙整发生个平民个灾难。

交关平民搭仔一星联合国雇员死脱。小组搭仔人权组织指控以色列同哈马斯侪犯有战争罪，还指控以色列犯有种族灭绝罪。联合国估计到2024年5月14号，冲突已造成加沙地带35,000多名巴勒斯坦人死脱。

箇趟冲突产生仔重大个国际影响。世界各地侪有大规模个抗议活动，穆斯林世界同大部分南方国家谴责以色列个行动，而以色列得到传统西方盟友特别是美国个支持，弗少国家个态度也随咾战争个变化搭仔平民现状个披露而改变。

来勒埃及、卡塔尔、美国个调解下头，2025年1月15号，以色列帮哈马斯达成加沙停火协议。2025年1月19号，加沙停火协议正式生效，计划分三阶段慢慢交实现永久停火。。随后进行第二阶段个谈判，涉及全面撤军、永久停火、交换人质咾啥个。。

 参考